- Õnnetusse sattunud lennukil oli varem esinenud kaks väiksemat vahejuhtumit.
- Lennuki piloot oli kogenud 51-aastane lendur.
- Võimud ei usu, et tegu oli terroriaktiga.
Venemaal Orenburgi oblastis oli eile leinapäev. Lipud olid pooles mastis ning ära jäeti kõik planeeritud meelelahutusüritused. Just Orenburgi elanikke mõjutas pühapäeval Moskva lähedal Saratov Airlinesi reisilennukiga juhtunud õnnetus enim.
Oblasti kuberneri Juri Bergi sõnul oli 71st alla kukkunud lennukis hukkunust rohkem kui 60 just Orenburgi oblasti elanikud. Pühapäevane lennuõnnetus oli Venemaa ajaloo üks ohvriterohkemaid.